CELEX: 32019R2176
Language: fi
Date: 2019-12-18 00:00:00
Title: Euroopan Parlamentin ja Neuvoston Asetus (EU) 2019/2176, annettu 18 päivänä joulukuuta 2019, finanssijärjestelmän makrotason vakauden valvonnasta Euroopan unionissa ja Euroopan järjestelmäriskikomitean perustamisesta annetun asetuksen (EU) N:o 1092/2010 muuttamisesta (ETA:n kannalta merkityksellinen teksti) (ETA:n kannalta merkityksellinen teksti)

27.12.2019   
               
               
                  FI
               
               
                  Euroopan unionin virallinen lehti
               
               
                  L 334/146
               
            
         EUROOPAN PARLAMENTIN JA NEUVOSTON ASETUS (EU) 2019/2176,
         annettu 18 päivänä joulukuuta 2019,
         finanssijärjestelmän makrotason vakauden valvonnasta Euroopan unionissa ja Euroopan järjestelmäriskikomitean perustamisesta annetun asetuksen (EU) N:o 1092/2010 muuttamisesta
         (ETA:n kannalta merkityksellinen teksti)
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen ja erityisesti sen 114 artiklan,
         ottavat huomioon Euroopan komission ehdotuksen,
         sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
         ottavat huomioon Euroopan keskuspankin lausunnon (1),
         ottavat huomioon Euroopan talous- ja sosiaalikomitean lausunnon (2),
         noudattavat tavallista lainsäätämisjärjestystä (3),
         sekä katsovat seuraavaa:
         
                     (1)
                  
                  
                     Euroopan parlamentti ja neuvosto ovat Euroopan parlamentin ja neuvoston asetuksen (EU) N:o 1092/2010 (4) 20 artiklan mukaisesti tarkastelleet kyseistä asetusta Euroopan järjestelmäriskikomitean (EJRK) tehtävistä ja organisaatiosta 8 päivänä elokuuta 2014 Euroopan parlamentille ja neuvostolle annetun komission kertomuksen perusteella sen määrittelemiseksi, onko EJRK:n tehtäviä ja organisaatiota tarkistettava. Myös EJRK:n puheenjohtajan nimeämistä koskevia yksityiskohtaisia sääntöjä on tarkasteltu.
                  
               
                     (2)
                  
                  
                     Komission tätä asetusta koskevan ehdotuksen yhteydessä annetussa vaikutuksia koskevassa analyysissä todetaan, että vaikka EJRK toimii yleisesti ottaen moitteettomasti, joitakin seikkoja on kuitenkin parannettava.
                  
               
                     (3)
                  
                  
                     Viimeaikaiset pankkiunioniin liittyvät institutionaaliset muutokset yhdessä pääomamarkkinaunionin perustamiseen tähtäävien toimien sekä teknologian muutoksen kanssa ovat tosiasiassa muuttaneet EJRK:n toimintaympäristöä. EJRK:n olisi edistettävä unionin rahoitusvakauteen kohdistuvien järjestelmäriskien estämistä tai lieventämistä ja siten sisämarkkinoiden tavoitteiden saavuttamista. Unionin finanssijärjestelmän makrotason vakauden valvonta on olennainen osa Euroopan finanssivalvontajärjestelmää. Institutionaalisilla järjestelyillä, joiden avulla havaitaan ja käsitellään tehokkaasti mikro- ja makrotason vakauteen kohdistuvia riskejä, voidaan varmistaa, että kaikilla sidosryhmillä on tarpeeksi luottamusta ryhtyä finanssitoimiin ja erityisesti rajatylittäviin toimiin. Edistämällä jäsenvaltioiden oikea-aikaisia ja yhtenäisiä poliittisia linjauksia havaittuihin järjestelmäriskeihin EJRK:n olisi osaltaan ehkäistävä eriäviä toimintatapoja ja parannettava sisämarkkinoiden toimintaa.
                  
               
                     (4)
                  
                  
                     EJRK:n hallintoneuvoston, jäljempänä ”hallintoneuvosto”, laaja-alainen jäsenistö on merkittävä etu. Unionin rahoitusvalvonnan rakenteen viimeaikainen kehitys ja etenkin pankkiunionin perustaminen eivät kuitenkaan tule esiin hallintoneuvoston kokoonpanossa. Tästä syystä Euroopan keskuspankin (EKP) valvontaelimen puheenjohtajan ja Euroopan parlamentin ja neuvoston asetuksella (EU) N:o 806/2014 (5) perustetun yhteisen kriisinratkaisuneuvoston puheenjohtajan olisi oltava äänioikeudettomia hallintoneuvoston jäseniä. Vastaavat mukautukset olisi tehtävä myös EJRK:n neuvoa-antavaan tekniseen komiteaan, jäljempänä ”neuvoa-antava tekninen komitea”.
                  
               
                     (5)
                  
                  
                     EKP:n pääjohtaja on toiminut EJRK:n puheenjohtajana sen perustamisesta alkaen, ensin asetuksen (EU) N:o 1092/2010 nojalla 15 päivään joulukuuta 2015 saakka ja sen jälkeen edelleen tilapäisesti. Tänä aikana EKP:n pääjohtaja on antanut EJRK:lle auktoriteettia ja uskottavuutta ja varmistanut, että EJRK voi hyödyntää EKP:n asiantuntemusta rahoitusvakauden alalla ja nojautua siihen. Sen vuoksi on aiheellista, että EKP:n pääjohtaja toimii EJRK:n puheenjohtajana pysyvästi.
                  
               
                     (6)
                  
                  
                     EJRK vastaa finanssijärjestelmän makrotason vakauden valvonnasta unionissa ja edistää koko unioniin tai sen osiin kohdistuvien järjestelmäriskien estämistä tai lieventämistä, myös tunnistamalla rahoitusvakauteen kohdistuvia riskejä ja keskustelemalla niistä riippumatta kyseisten riskien alkuperästä. Rahatalouden suhdanteilla voi olla vaikutuksia rahoitusvakauteen, ja EJRK:n makrotason vakauden valvontatehtävä edellyttää, että se keskustelee näistä vaikutuksista keskuspankkien riippumattomuutta täysin kunnioittaen. EJRK vastaa myös sellaisten rahoitusvakauteen kohdistuvien riskien seuraamisesta ja arvioimisesta, jotka johtuvat kehityksestä, jolla voi olla vaikutusta alakohtaisella tasolla tai koko finanssijärjestelmän tasolla, mukaan lukien teknologian muutoksesta tai ympäristötekijöistä tai sosiaalisista tekijöistä johtuvat riskit ja haavoittuvuudet. EJRK:n olisi myös analysoitava pankkialan ulkopuolista kehitystä, mukaan lukien pääomamarkkinaunionin valmiiksi saattamiseen johtava kehitys.
                  
               
                     (7)
                  
                  
                     Hallintoneuvoston jäsenet vastaavat yhdessä siitä, että EJRK:n toiminta-ajatus, tavoitteet ja tehtävät toteutuvat. Kaikki jäsenet vastaavat myös EJRK:n asialistan ja työohjelman laatimisesta sekä sen tavanomaisen työn aktiivisesta edistämisestä, myös saattamalla merkityksellisiä aiheita muiden hallintoneuvoston jäsenten tietoon.
                  
               
                     (8)
                  
                  
                     Jotta voidaan vahvistaa EJRK:n näkyvyyttä, EJRK:n puheenjohtajan olisi voitava delegoida tehtäviä, kuten EJRK:n ulkoiseen edustukseen liittyviä tehtäviä, ensimmäiselle varapuheenjohtajalle tai, jos ensimmäinen varapuheenjohtaja ei ole käytettävissä, ja tarpeen mukaan, toiselle varapuheenjohtajalle tai EJRK:n sihteeristön päällikölle. Tämä delegointi ei saisi koskea osallistumista julkisiin kuulemisiin ja suljetuin ovin käytäviin keskusteluihin Euroopan parlamentissa.
                  
               
                     (9)
                  
                  
                     Jotta äänivaltaisen hallintoneuvoston jäsenen valinnan suhteen olisi joustavuutta, jäsenvaltioiden olisi voitava valita äänivaltaiseksi edustajakseen joko kansallisen keskuspankin pääjohtaja tai Euroopan parlamentin ja neuvoston direktiivin 2013/36/EU (6) tai Euroopan parlamentin ja neuvoston asetuksen (EU) N:o 575/2013 (7) mukaisen nimetyn viranomaisen korkean tason edustaja, kun kyseisellä nimetyllä viranomaisella on johtava rooli rahoitusvakaudesta toimivaltaansa kuuluvalla alalla. Tämä joustavuus äänivaltaisen hallintoneuvoston jäsenen valinnan suhteen ei koske niitä jäsenvaltioita, joissa kansallinen keskuspankki on direktiivin 2013/36/EU tai asetuksen (EU) N:o 575/2013 mukainen nimetty viranomainen. Poliittisen vaikuttamisen välttämiseksi hallintoneuvoston jäsen ei saisi toimia jäsenvaltion keskushallinnon tehtävissä.
                  
               
                     (10)
                  
                  
                     Asetuksen (EU) N:o 1092/2010 5 artiklan 2 kohdan mukaisesti EKP:n yleisneuvoston jäsenet ovat tähän mennessä valinneet EJRK:n ensimmäisen varapuheenjohtajan keskuudestaan ottaen huomioon, että edustettuna ovat tasapuolisesti sekä kaikki jäsenvaltiot että toisaalta ne jäsenvaltiot, joiden rahayksikkö on euro, ja toisaalta ne jäsenvaltiot, joiden rahayksikkö ei ole euro. Pankkiunionin perustamisen myötä on aiheellista korvata viittaus jäsenvaltioihin, joiden rahayksikkö on euro, ja jäsenvaltioihin, joiden rahayksikkö ei ole euro, viittauksella jäsenvaltioihin, jotka ovat neuvoston asetuksessa (EU) N:o 1024/2013 (8) määriteltyjä osallistuvia jäsenvaltioita, ja jäsenvaltoihin, jotka eivät ole tällaisia osallistuvia jäsenvaltioita. Äänivaltaiset hallintoneuvoston kansalliset jäsenet valitsevat ensimmäisen varapuheenjohtajan keskuudestaan ottaen huomioon hallintoneuvoston jäsenyyden suhteen vallitsevan suuremman joustavuuden.
                  
               
                     (11)
                  
                  
                     Neuvoston asetuksessa (EU) N:o 1096/2010 (9) säädetään, että EKP nimittää EJRK:n sihteeristön päällikön hallintoneuvostoa kuultuaan. EJRK:n sihteeristön päällikön arvostuksen lisäämiseksi hallintoneuvoston olisi arvioitava avoimella ja läpinäkyvällä menettelyllä, onko EJRK:n sihteeristön päällikön tehtävään esitetyillä ehdokkailla EJRK:n sihteeristön hallinnoimiseksi tarvittava pätevyys ja kokemus. EKP:n olisi harkittava valintamenettelyn järjestelmällistä avaamista ulkopuolisille ehdokkaille. Hallintoneuvoston olisi tiedotettava Euroopan parlamentille ja neuvostolle arviointimenettelystä. Lisäksi EJRK:n sihteeristön päällikön tehtäviä olisi selkeytettävä.
                  
               
                     (12)
                  
                  
                     Koska asetus (EU) N:o 1092/2010 on sisällytetty Euroopan talousalueesta tehtyyn sopimukseen, kyseisen asetuksen 9 artiklan 5 kohta olisi muutettava.
                  
               
                     (13)
                  
                  
                     Kustannusten pienentämiseksi ja menettelyjen tehostamiseksi neuvoa-antavassa teknisessä komiteassa olevien komission edustajien lukumäärää olisi vähennettävä nykyisestä kahdesta edustajasta yhteen edustajaan.
                  
               
                     (14)
                  
                  
                     EKP olisi lisättävä mahdolliseksi EJRK:n varoitusten ja suositusten saajaksi EKP:lle asetuksen (EU) N:o 1024/2013 4 artiklan 1 ja 2 kohdan sekä 5 artiklan 2 kohdan mukaisesti osoitettujen tehtävien osalta. Jäsenvaltioiden Euroopan parlamentin ja neuvoston direktiivin 2014/59/EU (10) nojalla nimeämät kriisinratkaisuviranomaiset ja yhteinen kriisinratkaisuneuvosto olisi myös lisättävä mahdollisten saajien joukkoon.
                     Asetuksessa (EU) N:o 1092/2010 edellytetään, että kyseiset varoitukset ja suositukset toimitetaan neuvostolle ja komissiolle ja, jos ne on osoitettu yhdelle tai useammalle kansalliselle valvontaviranomaiselle, ne on toimitettava myös Euroopan parlamentin ja neuvoston asetuksella (EU) N:o 1093/2010 (11) perustetulle Euroopan valvontaviranomaiselle (Euroopan pankkiviranomainen), Euroopan parlamentin ja neuvoston asetuksella (EU) N:o 1094/2010 (12) perustetulle Euroopan valvontaviranomaiselle (Euroopan vakuutus- ja lisäeläkeviranomainen) ja Euroopan parlamentin ja neuvoston asetuksella (EU) N:o 1095/2010 (13) perustetulle Euroopan valvontaviranomaiselle (Euroopan arvopaperimarkkinaviranomainen), jäljempänä yhdessä ”Euroopan valvontaviranomaiset”. Demokraattisen valvonnan ja avoimuuden vahvistamiseksi kaikki EJRK:n varoitukset ja suositukset olisi toimitettava myös Euroopan parlamentille ja Euroopan valvontaviranomaisille. Hallintoneuvoston olisi tarvittaessa edellytettävä, että tehdään sopimus, jolla varmistetaan luottamuksellisuus toimitettaessa luottamuksellisia tai ei-julkisia varoituksia tai suosituksia.
                  
               
                     (15)
                  
                  
                     EJRK:n jäsenten, jotka ovat kansallisista keskuspankeista, kansallisista valvontaviranomaisista ja sellaisista kansallisista viranomaisista, joiden tehtäväksi on annettu makrotason vakautta koskevan politiikan toteuttaminen, olisi voitava käyttää EJRK:lta tehtäviensä hoitamisen yhteydessä saamiaan ja EJRK:lle osoitettuihin tehtäviin liittyviä tietoja myös lakisääteisten tehtäviensä hoitamiseksi.
                  
               
                     (16)
                  
                  
                     EJRK:n olisi helpotettava tiedonjakoa finanssijärjestelmän vakaudesta vastaavien kansallisten viranomaisten tai elinten sekä unionin elinten välillä toimenpiteistä, joilla on tarkoitus käsitellä järjestelmäriskiä kaikkialla unionin finanssijärjestelmässä.
                  
               
                     (17)
                  
                  
                     EJRK:n lausuntojen, suositusten, varoitusten ja päätösten laadun ja merkityksellisyyden varmistamiseksi neuvoa-antavan teknisen komitean ja neuvoa-antavan tieteellisen komitean odotetaan tarpeen mukaan kuulevan sidosryhmiä varhaisessa vaiheessa avoimesti ja läpinäkyvästi ja mahdollisimman laajasti sen varmistamiseksi, että lähestymistavalla saadaan mukaan kaikki asianomaiset osapuolet.
                  
               
                     (18)
                  
                  
                     Tarkistaessaan EJRK:n tehtäviä ja organisaatiota komission olisi erityisesti harkittava mahdollisia vaihtoehtoisia institutionaalisia malleja. Komission olisi myös tarkasteltava sitä, onko jäsenvaltioiden, jotka ovat asetuksessa (EU) N:o 1024/2013 määriteltyjä osallistuvia jäsenvaltioita, ja jäsenvaltioiden, jotka eivät ole tällaisia osallistuvia jäsenvaltioita, välinen tasapaino EJRK:n organisaatiossa edelleen asianmukainen.
                  
               
                     (19)
                  
                  
                     Asetus (EU) N:o 1092/2010 olisi sen vuoksi muutettava vastaavasti,
                  
               OVAT HYVÄKSYNEET TÄMÄN ASETUKSEN:
         
            1 artikla
            Muutetaan asetus (EU) N:o 1092/2010 seuraavasti:
            
                        1)
                     
                     
                        Korvataan 2 artiklan c alakohta seuraavasti:
                        
                                    ”c)
                                 
                                 
                                    ’järjestelmäriskillä’ sellaisen häiriön vaaraa finanssijärjestelmässä, joka saattaa vaikuttaa huomattavan kielteisesti unionin tai sen yhden tai useamman jäsenvaltion reaalitalouteen ja sisämarkkinoiden toimintaan. Kaikentyyppiset finanssialan välittäjät, markkinat ja rakenteet voivat järjestelmän kannalta olla jossain määrin merkittäviä.”
                                 
                              
                  
                        2)
                     
                     
                        Muutetaan 4 artikla seuraavasti:
                        
                                    a)
                                 
                                 
                                    lisätään kohta seuraavasti:
                                    
                                       ”2 a.   Kun hallintoneuvostoa kuullaan sihteeristön päällikön nimittämisestä neuvoston asetuksen (EU) N:o 1096/2010 (*1) 3 artiklan 2 kohdan mukaisesti, sen on arvioitava avoimella ja läpinäkyvällä menettelyllä, onko sihteeristön päällikön tehtävään esitetyillä ehdokkailla sihteeristön hallinnoimiseksi tarvittava pätevyys, puolueettomuus ja kokemus. Hallintoneuvoston on tiedotettava Euroopan parlamentille ja neuvostolle riittävän yksityiskohtaisesti arviointi- ja kuulemismenettelystä.
                                    
                                    
                                       (*1)  Neuvoston asetus (EU) N:o 1096/2010, annettu 17 päivänä marraskuuta 2010, Euroopan järjestelmäriskikomitean toimintaa koskevien erityistehtävien antamisesta Euroopan keskuspankille (EUVL L 331, 15.12.2010, s. 162).”;"
                        
                                 
                              
                                    b)
                                 
                                 
                                    lisätään kohta seuraavasti:
                                    
                                       ”3 a.   Antaessaan ohjeita sihteeristön päällikölle neuvoston asetuksen (EU) N:o 1096/2010 4 artiklan 1 kohdan mukaisesti puheenjohtaja ja ohjauskomitea voivat puuttua seuraaviin:
                                       
                                                   a)
                                                
                                                
                                                   sihteeristön päivittäinen hallinnointi;
                                                
                                             
                                                   b)
                                                
                                                
                                                   sihteeristöön liittyvät hallinto- ja budjettinäkökohdat;
                                                
                                             
                                                   c)
                                                
                                                
                                                   hallintoneuvoston työn ja päätöksenteon koordinointi ja valmistelu;
                                                
                                             
                                                   d)
                                                
                                                
                                                   EJRK:n vuosiohjelmaa koskevan ehdotuksen valmistelu ja ohjelman toteutus;
                                                
                                             
                                                   e)
                                                
                                                
                                                   EJRK:n toimintaa koskevan vuosikertomuksen valmistelu ja vuosiohjelman toteutusta koskeva raportointi hallintoneuvostolle.”
                                                
                                             
                                 
                              
                  
                        3)
                     
                     
                        Muutetaan 5 artikla seuraavasti:
                        
                                    a)
                                 
                                 
                                    korvataan 1 ja 2 kohta seuraavasti:
                                    
                                       ”1.   EJRK:n puheenjohtajana toimii EKP:n pääjohtaja.
                                    
                                    
                                       2.   Äänivaltaiset hallintoneuvoston kansalliset jäsenet valitsevat ensimmäisen varapuheenjohtajan keskuudestaan viiden vuoden toimikaudeksi ja ottavat tässä huomioon niiden jäsenvaltioiden, jotka ovat neuvoston asetuksen (EU) N:o 1024/2013 (*2) 2 artiklan 1 alakohdassa määriteltyjä osallistuvia jäsenvaltioita, ja niiden jäsenvaltioiden, jotka eivät ole tällaisia osallistuvia jäsenvaltioita, tasapuolisen edustuksen. Ensimmäinen varapuheenjohtaja voidaan valita kerran uudeksi toimikaudeksi.
                                    
                                    
                                       (*2)  Neuvoston asetus (EU) N:o 1024/2013, annettu 15 päivänä lokakuuta 2013, luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille (EUVL L 287, 29.10.2013, s. 63).”;"
                        
                                 
                              
                                    b)
                                 
                                 
                                    korvataan 8 kohta seuraavasti:
                                    
                                       ”8.   Puheenjohtaja edustaa EJRK:aa ulkopuolisiin tahoihin nähden. Puheenjohtaja voi delegoida tehtäviä, kuten EJRK:n ulkoiseen edustukseen liittyviä tehtäviä ja myös työohjelman esittelyn, ensimmäiselle varapuheenjohtajalle tai, jos ensimmäinen varapuheenjohtaja ei ole käytettävissä, ja tarpeen mukaan, toiselle varapuheenjohtajalle tai sihteeristön päällikölle. EJRK:n vastuuseen ja raportointivelvoitteeseen liittyviä tehtäviä, joista säädetään 19 artiklan 1, 4 ja 5 kohdassa, ei voida delegoida.”
                                    
                                 
                              
                  
                        4)
                     
                     
                        Muutetaan 6 artikla seuraavasti:
                        
                                    a)
                                 
                                 
                                    muutetaan 1 kohta seuraavasti:
                                    
                                                i)
                                             
                                             
                                                korvataan b alakohta seuraavasti:
                                                
                                                            ”b)
                                                         
                                                         
                                                            kansallisten keskuspankkien pääjohtajat. Jäsenvaltio, jonka kansallinen keskuspankki ei ole Euroopan parlamentin ja neuvoston direktiivin 2013/36/EU (*3) tai Euroopan parlamentin ja neuvoston asetuksen (EU) N:o 575/2013 (*4) mukainen nimetty viranomainen, voi vaihtoehtoisesti nimittää direktiivin 2013/36/EU tai asetuksen (EU) N:o 575/2013 mukaisen nimetyn viranomaisen korkean tason edustajan, kun kyseisellä nimetyllä viranomaisella on johtava rooli rahoitusvakaudesta toimivaltaansa kuuluvalla alalla.
                                                         
                                                      
                                                   (*3)  Euroopan parlamentin ja neuvoston direktiivi 2013/36/EU, annettu 26 päivänä kesäkuuta 2013, oikeudesta harjoittaa luottolaitostoimintaa ja luottolaitosten ja sijoituspalveluyritysten vakavaraisuusvalvonnasta, direktiivin 2002/87/EY muuttamisesta sekä direktiivien 2006/48/EY ja 2006/49/EY kumoamisesta (EUVL L 176, 27.6.2013, s. 338)."
                        
                                                
                                                   (*4)  Euroopan parlamentin ja neuvoston asetus (EU) N:o 575/2013, annettu 26 päivänä kesäkuuta 2013, luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta (EUVL L 176, 27.6.2013, s. 1).”;"
                        
                                             
                                          
                                                ii)
                                             
                                             
                                                korvataan c alakohta seuraavasti:
                                                
                                                            ”c)
                                                         
                                                         
                                                            komission edustaja;”;
                                                         
                                                      
                                          
                              
                                    b)
                                 
                                 
                                    muutetaan 2 kohta seuraavasti:
                                    
                                                i)
                                             
                                             
                                                korvataan a alakohta seuraavasti:
                                                
                                                            ”a)
                                                         
                                                         
                                                            kunkin jäsenvaltion 1 kohdan b alakohdan nojalla tekemästä päätöksestä riippuen ja 3 kohdan mukaisesti kustakin jäsenvaltiosta kansallisten valvontaviranomaisten, kansallisen viranomaisen, jonka tehtäväksi on annettu makrotason vakautta koskevan politiikan toteuttaminen, tai kansallisen keskuspankin korkean tason edustaja paitsi silloin, kun kansallisen keskuspankin pääjohtaja ei ole 1 kohdan b alakohdassa tarkoitettu äänivaltainen hallintoneuvoston jäsenen, jolloin kansallisen keskuspankin korkean tason edustaja on äänioikeudeton hallintoneuvoston jäsen;”;
                                                         
                                                      
                                          
                                                ii)
                                             
                                             
                                                lisätään alakohdat seuraavasti:
                                                
                                                            ”c)
                                                         
                                                         
                                                            EKP:n valvontaelimen puheenjohtaja;
                                                         
                                                      
                                                            d)
                                                         
                                                         
                                                            Euroopan parlamentin ja neuvoston asetuksella (EU) N:o 806/2014 (*5) perustetun yhteisen kriisinratkaisuneuvoston puheenjohtaja.
                                                         
                                                      
                                                   (*5)  Euroopan parlamentin ja neuvoston asetus (EU) N:o 806/2014, annettu 15 päivänä heinäkuuta 2014, yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta (EUVL L 225, 30.7.2014, s. 1).”;"
                        
                                             
                                          
                              
                                    c)
                                 
                                 
                                    korvataan 3 kohta seuraavasti:
                                    
                                       ”3.   Edellä 2 kohdan a alakohdassa tarkoitetut korkean tason edustajat vaihtuvat käsiteltävän asian mukaan, jolleivät tietyn jäsenvaltion kansalliset viranomaiset ole sopineet yhteisestä edustajasta.”
                                    
                                 
                              
                  
                        5)
                     
                     
                        Muutetaan 7 artikla seuraavasti:
                        
                                    a)
                                 
                                 
                                    korvataan 1 kohta seuraavasti:
                                    
                                       ”1.   Hallintoneuvoston ja ohjauskomitean toimintaan osallistuessaan tai EJRK:aan liittyviä muita tehtäviä suorittaessaan EJRK:n jäsenten on suoritettava tehtävänsä puolueettomasti ja yksinomaan koko unionin edun mukaisesti. He eivät saa pyytää eivätkä ottaa vastaan ohjeita miltään hallitukselta, unionin toimielimiltä taikka muulta julkiselta tai yksityiseltä elimeltä.”;
                                    
                                 
                              
                                    b)
                                 
                                 
                                    lisätään kohta seuraavasti:
                                    
                                       ”4.   Kukaan hallintoneuvoston (äänivaltainen tai äänioikeudeton) jäsen ei saa toimia jäsenvaltion keskushallinnon tehtävissä.”
                                    
                                 
                              
                  
                        6)
                     
                     
                        Muutetaan 8 artikla seuraavasti:
                        
                                    a)
                                 
                                 
                                    lisätään 1 kohtaan alakohta seuraavasti:
                                    ”Tämän kohdan soveltaminen ei rajoita 19 artiklan 5 kohdan mukaisesti käytäviä luottamuksellisia suullisia keskusteluja.”;
                                 
                              
                                    b)
                                 
                                 
                                    lisätään kohdat seuraavasti:
                                    
                                       ”2 a.   EJRK:n jäsenet, jotka ovat kansallisista keskuspankeista, kansallisista valvontaviranomaisista ja kansallisista viranomaisista, joiden tehtäväksi on annettu makrotason vakautta koskevan politiikan toteuttaminen, voivat EJRK:n jäsenen ominaisuudessaan antaa unionin oikeuden tai kansallisten järjestelyjen mukaisesti finanssijärjestelmän vakaudesta vastaaville kansallisille viranomaisille tai elimille tietoja, jotka liittyvät EJRK:lle osoitettujen tehtävien hoitamiseen ja ovat tarpeen kyseisten viranomaisten tai elinten lakisääteisten tehtävien hoitamiseksi, edellyttäen että otetaan käyttöön riittävät suojatoimet sen varmistamiseksi, että asiaankuuluvaa unionin oikeutta ja asiaankuuluvia kansallisia järjestelyjä noudatetaan täysimääräisesti.
                                    
                                    
                                       2 b.   Kun tiedot ovat peräisin muulta viranomaiselta kuin 2 a kohdassa tarkoitetuilta viranomaisilta, EJRK:n jäsenet, jotka ovat kansallisista keskuspankeista, kansallisista valvontaviranomaisista ja kansallisista viranomaisista, joiden tehtäväksi on annettu makrotason vakautta koskevan politiikan toteuttaminen, saavat käyttää näitä tietoja lakisääteisten tehtäviensä hoitamiseksi ainoastaan asianomaisen viranomaisen nimenomaisella suostumuksella.”
                                    
                                 
                              
                  
                        7)
                     
                     
                        Muutetaan 9 artikla seuraavasti:
                        
                                    a)
                                 
                                 
                                    korvataan 4 kohta seuraavasti:
                                    
                                       ”4.   Edellä 3 artiklan 2 kohdassa säädettyihin EJRK:n tehtäviin suoraan liittyviä toimia suorittavien kansainvälisten rahoituslaitosten korkean tason edustajia taikka Euroopan parlamentin puhemies tai Euroopan parlamentin edustaja asioissa, jotka liittyvät unionin oikeuteen makrotason vakautta koskevalla politiikan alalla, voidaan tarvittaessa kutsua osallistumaan hallintoneuvoston kokouksiin.”;
                                    
                                 
                              
                                    b)
                                 
                                 
                                    korvataan 5 kohta seuraavasti:
                                    
                                       ”5.   Kolmansien maiden asiaankuuluvien viranomaisten korkean tason edustajat voivat osallistua EJRK:n työhön, kun se on unionin kannalta tarkoituksenmukaista. EJRK voi hyväksyä järjestelyjä, joissa määritellään kyseisten kolmansien maiden osalta erityisesti EJRK:n toimintaan osallistumisen luonne ja laajuus sekä osallistumista koskevat menettelykysymykset. Näissä järjestelyissä voidaan määrätä edustajan läsnäolosta tapauskohtaisesti tarkkailijana hallintoneuvostossa, ja tämän olisi koskettava vain unionin kannalta merkityksellisiä kysymyksiä, mihin eivät kuulu tilanteet, joissa keskustellaan yksittäisistä finanssilaitoksista tai jäsenvaltioista.”;
                                    
                                 
                              
                                    c)
                                 
                                 
                                    korvataan 6 kohta seuraavasti:
                                    
                                       ”6.   Kokoukset ovat luottamuksellisia. Hallintoneuvosto voi päättää julkistaa käsittelyistään yhteenvedon edellyttäen, että noudatetaan sovellettavia luottamuksellisuutta koskevia vaatimuksia ja että tämä toteutetaan tavalla, joka ei mahdollista yksittäisten hallintoneuvoston jäsenten tai yksittäisten laitosten tunnistamista. Hallintoneuvosto voi myös päättää pitää lehdistötilaisuuksia kokoustensa jälkeen.”
                                    
                                 
                              
                  
                        8)
                     
                     
                        Muutetaan 11 artikla seuraavasti:
                        
                                    a)
                                 
                                 
                                    muutetaan 1 kohta seuraavasti:
                                    
                                                i)
                                             
                                             
                                                korvataan b alakohta seuraavasti:
                                                
                                                            ”b)
                                                         
                                                         
                                                            EKP:n johtokunnan jäsen, joka vastaa rahoitusvakaudesta ja makrotason vakautta koskevasta politiikasta;”;
                                                         
                                                      
                                          
                                                ii)
                                             
                                             
                                                korvataan c alakohta seuraavasti:
                                                
                                                            ”c)
                                                         
                                                         
                                                            neljä äänivaltaista hallintoneuvoston kansallista jäsentä, ottaen huomioon niiden jäsenvaltioiden, jotka ovat asetuksen (EU) N:o 1024/2013 2 artiklan 1 alakohdassa määriteltyjä osallistuvia jäsenvaltioita, ja niiden jäsenvaltioiden, jotka eivät ole tällaisia osallistuvia jäsenvaltioita, tasapuolisen edustuksen. Hallintoneuvoston jäsenet valitsevat ohjauskomitean kansalliset äänivaltaiset jäsenet keskuudestaan kolmeksi vuodeksi;”;
                                                         
                                                      
                                          
                                                iii)
                                             
                                             
                                                korvataan d alakohta seuraavasti:
                                                
                                                            ”d)
                                                         
                                                         
                                                            komission edustaja;”;
                                                         
                                                      
                                          
                              
                                    b)
                                 
                                 
                                    korvataan 2 kohta seuraavasti:
                                    
                                       ”2.   EJRK:n puheenjohtaja ja ensimmäinen varapuheenjohtaja järjestävät ohjauskomitean kokoukset yhdessä vähintään neljännesvuosittain, ennen kutakin hallintoneuvoston kokousta. Puheenjohtaja ja ensimmäinen varapuheenjohtaja voivat myös yhdessä järjestää ylimääräisiä kokouksia.”
                                    
                                 
                              
                  
                        9)
                     
                     
                        Muutetaan 12 artikla seuraavasti:
                        
                                    a)
                                 
                                 
                                    korvataan 1 kohta seuraavasti:
                                    
                                       ”1.   Neuvoa-antava tieteellinen komitea muodostuu neuvoa-antavan teknisen komitean puheenjohtajasta ja 15:stä ohjauskomitean ehdottamasta asiantuntijasta, joiden on edustettava monipuolista ammattitaitoa, kokemusta ja kaikkia asiaan liittyviä rahoitusmarkkinoiden sektoreita koskevaa tietämystä ja jotka hallintoneuvosto hyväksyy neljän vuoden toimikaudeksi, joka voidaan uusia. Ehdokkaat eivät saa olla Euroopan valvontaviranomaisten jäseniä, ja heidät on valittava heidän yleisen pätevyytensä sekä akateemisilla tai muilla aloilla, erityisesti pienissä ja keskisuurissa yrityksissä tai ammattijärjestöissä taikka finanssipalvelujen tarjoajina tai kuluttajina, hankkimansa laajan kokemuksen perusteella.”;
                                    
                                 
                              
                                    b)
                                 
                                 
                                    korvataan 2 kohta seuraavasti:
                                    
                                       ”2.   Hallintoneuvosto nimittää EJRK:n puheenjohtajan ehdotuksesta neuvoa-antavan tieteellisen komitean puheenjohtajan ja kaksi varapuheenjohtajaa, joilla kullakin on oltava laaja asiaan liittyvä kokemus ja perusteelliset tiedot esimerkiksi akateemisen ja ammatillisen taustansa ansiosta pankki-, arvopaperimarkkina- tai vakuutus- ja lisäeläkkeiden aloilla. Neuvoa-antavan tieteellisen komitean puheenjohtajan tehtävien on kierrettävä näiden kolmen henkilön kesken.”;
                                    
                                 
                              
                                    c)
                                 
                                 
                                    korvataan 3 kohta seuraavasti:
                                    
                                       ”3.   Neuvoa-antava tieteellinen komitea antaa EJRK:n puheenjohtajan tai hallintoneuvoston pyynnöstä EJRK:lle neuvoja ja apua 4 artiklan 5 kohdan mukaisesti.”;
                                    
                                 
                              
                                    d)
                                 
                                 
                                    korvataan 5 kohta seuraavasti:
                                    
                                       ”5.   Tarvittaessa neuvoa-antava tieteellinen komitea kuulee sidosryhmiä, kuten markkinatoimijoita, kuluttajajärjestöjä ja akateemisia asiantuntijoita, varhaisessa vaiheessa avoimesti ja läpinäkyvästi ottaen samalla huomioon luottamuksellisuuden vaatimuksen. Kuulemisia on järjestettävä mahdollisimman laajasti sen varmistamiseksi, että saadaan mukaan kaikki asianomaiset osapuolet ja finanssialat, ja sidosryhmille on annettava kohtuullisesti aikaa reagoida.”
                                    
                                 
                              
                  
                        10)
                     
                     
                        Muutetaan 13 artikla seuraavasti:
                        
                                    a)
                                 
                                 
                                    muutetaan 1 kohta seuraavasti:
                                    
                                                i)
                                             
                                             
                                                korvataan f alakohta seuraavasti:
                                                
                                                            ”f)
                                                         
                                                         
                                                            komission edustaja;”;
                                                         
                                                      
                                          
                                                ii)
                                             
                                             
                                                lisätään alakohdat seuraavasti:
                                                
                                                            ”fa)
                                                         
                                                         
                                                            EKP:n valvontaelimen edustaja;
                                                         
                                                      
                                                            fb)
                                                         
                                                         
                                                            yhteisen kriisinratkaisuneuvoston edustaja;”;
                                                         
                                                      
                                          
                              
                                    b)
                                 
                                 
                                    korvataan 3 kohta seuraavasti:
                                    
                                       ”3.   Neuvoa-antava tekninen komitea antaa EJRK:n puheenjohtajan tai hallintoneuvoston pyynnöstä EJRK:lle neuvoja ja apua 4 artiklan 5 kohdan mukaisesti.”;
                                    
                                 
                              
                                    c)
                                 
                                 
                                    lisätään kohta seuraavasti:
                                    
                                       ”4 a.   Tarvittaessa neuvoa-antava tekninen komitea kuulee sidosryhmiä, kuten markkinatoimijoita, kuluttajajärjestöjä ja akateemisia asiantuntijoita, varhaisessa vaiheessa avoimesti ja läpinäkyvästi ottaen samalla huomioon luottamuksellisuuden vaatimuksen. Kuulemisia on järjestettävä mahdollisimman laajasti sen varmistamiseksi, että saadaan mukaan kaikki asianomaiset osapuolet ja finanssialat, ja sidosryhmille on annettava kohtuullisesti aikaa reagoida.”
                                    
                                 
                              
                  
                        11)
                     
                     
                        Korvataan 14 artikla seuraavasti:
                        
                           ”14 artikla
                           Muut tietolähteet
                           Edellä 3 artiklan 2 kohdassa säädettyjä tehtäviään suorittaessaan EJRK:n on kuultava tarvittaessa asianomaisten yksityissektorin sidosryhmiä. Kuulemisia on järjestettävä mahdollisimman laajasti sen varmistamiseksi, että saadaan mukaan kaikki asianomaiset osapuolet ja finanssialat, ja sidosryhmille on annettava kohtuullisesti aikaa reagoida.”
                        
                     
                  
                        12)
                     
                     
                        Korvataan 15 artiklan 7 kohta seuraavasti:
                        
                           ”7.   Ennen kutakin pyyntöä saada valvontatietoja, jotka eivät ole tiivistelmänä tai koosteena, EJRK:n on kuultava asianmukaisesti kyseessä olevaa Euroopan valvontaviranomaista varmistaakseen, että pyyntö on perusteltu ja oikeasuhteinen. Jos kyseessä oleva Euroopan valvontaviranomainen ei pidä pyyntöä perusteltuna ja oikeasuhteisena, sen on lähetettävä viipymättä pyyntö takaisin EJRK:lle ja pyydettävä lisäperusteluja. Sen jälkeen kun EJRK on toimittanut kyseessä olevalle Euroopan valvontaviranomaiselle nämä lisäperustelut, pyynnön vastaanottajat toimittavat pyydetyt tiedot EJRK:lle, edellyttäen että pyynnön vastaanottajilla on laillinen pääsy asianomaisiin tietoihin.”
                        
                     
                  
                        13)
                     
                     
                        Muutetaan 16 artikla seuraavasti:
                        
                                    a)
                                 
                                 
                                    korvataan 2 kohta seuraavasti:
                                    
                                       ”2.   EJRK:n tämän asetuksen 3 artiklan 2 kohdan c ja d alakohdan mukaisesti antamat varoitukset tai suositukset voivat olla yleis- tai erityisluonteisia, ja ne on osoitettava erityisesti koko unionille, yhdelle tai useammalle jäsenvaltiolle, yhdelle tai useammalle Euroopan valvontaviranomaiselle, yhdelle tai useammalle kansalliselle valvontaviranomaiselle, yhdelle tai useammalle kansalliselle viranomaiselle, joka on nimetty soveltamaan toimenpiteitä, joilla on tarkoitus puuttua järjestelmäriskeihin tai makrovakausriskeihin, EKP:lle niiden tehtävien osalta, jotka EKP:lle on osoitettu asetuksen (EU) N:o 1024/2013 4 artiklan 1 ja 2 kohdan sekä 5 artiklan 2 kohdan mukaisesti, jäsenvaltioiden Euroopan parlamentin ja neuvoston direktiivin 2014/59/EU (*6) nojalla nimeämille kriisinratkaisuviranomaisille tai yhteiselle kriisinratkaisuneuvostolle. Jos varoitus tai suositus osoitetaan yhdelle tai useammalle kansalliselle valvontaviranomaiselle, siitä on ilmoitettava myös asianomaiselle yhdelle tai useammalle jäsenvaltiolle. Suosituksiin on sisällyttävä poliittista linjausta koskeva aikataulu. Asiaankuuluvaa unionin lainsäädäntöä koskevia suosituksia voidaan antaa myös komissiolle.
                                    
                                    
                                       (*6)  Euroopan parlamentin ja neuvoston direktiivi 2014/59/EU, annettu 15 päivänä toukokuuta 2014, luottolaitosten ja sijoituspalveluyritysten elvytys- ja kriisinratkaisukehyksestä sekä neuvoston direktiivin 82/891/ETY, Euroopan parlamentin ja neuvoston direktiivien 2001/24/EY, 2002/47/EY, 2004/25/EY, 2005/56/EY, 2007/36/EY, 2011/35/EU, 2012/30/EU ja 2013/36/EU ja asetusten (EU) N:o 1093/2010 ja (EU) N:o 648/2012 muuttamisesta (EUVL L 173, 12.6.2014, s. 190).”;"
                        
                                 
                              
                                    b)
                                 
                                 
                                    korvataan 3 kohta seuraavasti:
                                    
                                       ”3.   Varoitukset ja suositukset on toimitettava tiukkoja salassapitosääntöjä noudattaen Euroopan parlamentille, neuvostolle, komissiolle ja Euroopan valvontaviranomaisille samaan aikaan, kun ne toimitetaan niiden saajille 2 kohdan mukaisesti. Toimitettaessa luottamuksellisia tai ei-julkisia varoituksia tai suosituksia hallintoneuvoston on tarvittaessa edellytettävä, että tehdään sopimus, jolla varmistetaan luottamuksellisuus.”
                                    
                                 
                              
                  
                        14)
                     
                     
                        Korvataan 17 artiklan 1 ja 2 kohta seuraavasti:
                        
                           ”1.   Jos 3 artiklan 2 kohdan d alakohdassa tarkoitettu suositus osoitetaan jollekin 16 artiklan 2 kohdassa mainitulle saajalle, saajan on ilmoitettava suosituksen perusteella toteutetuista toimista Euroopan parlamentille, neuvostolle, komissiolle ja EJRK:lle ja esitettävä perustelut toimien toteuttamatta jättämiselle. EJRK:n on tarvittaessa ilmoitettava saadut vastaukset tiukkoja salassapitosääntöjä noudattaen viipymättä Euroopan valvontaviranomaisille.
                        
                        
                           2.   Jos EJRK tekee päätöksen, jossa se katsoo, että sen suositusta ei ole noudatettu tai että suosituksen saajat eivät ole pystyneet selittämään asianmukaisesti, miksi ne eivät ole toteuttaneet toimia, EJRK:n on ilmoitettava tiukkoja salassapitosääntöjä noudattaen asiasta suosituksen saajille, Euroopan parlamentille, neuvostolle ja asianomaisille Euroopan valvontaviranomaisille.”
                        
                     
                  
                        15)
                     
                     
                        Korvataan 18 artiklan 4 kohta seuraavasti:
                        
                           ”4.   Kun hallintoneuvosto päättää olla julkaisematta varoitusta tai suositusta, varoituksen tai suosituksen saajien ja tarvittaessa Euroopan parlamentin, neuvoston ja Euroopan valvontaviranomaisten on toteutettava kaikki tarvittavat toimenpiteet kyseisen varoituksen tai suosituksen luottamuksellisuuden suojelemiseksi.”
                        
                     
                  
                        16)
                     
                     
                        Muutetaan 19 artikla seuraavasti:
                        
                                    a)
                                 
                                 
                                    korvataan 1 ja 2 kohta seuraavasti:
                                    
                                       ”1.   EJRK:n puheenjohtaja on kutsuttava vähintään kerran vuodessa, ja tätä useammin, jos finanssialan häiriöt leviävät laajalle, Euroopan parlamentin toimivaltaisen valiokunnan järjestämään kuulemistilaisuuteen, jossa julkistetaan EJRK:n Euroopan parlamentille ja neuvostolle laatima vuosikertomus. Nämä kuulemistilaisuudet järjestetään erillään Euroopan parlamentin ja Euroopan keskuspankin pääjohtajan välillä käytävästä rahapoliittisesta vuoropuhelusta.
                                    
                                    
                                       2.   Tämän artiklan 1 kohdassa tarkoitetun vuosikertomuksen on sisällettävä tiedot, jotka hallintoneuvosto on päättänyt julkistaa tämän asetuksen 18 artiklan mukaisesti. Vuosikertomus on julkistettava ja siihen on sisällytettävä selvitys asetuksen (EU) N:o 1096/2010 3 artiklan 1 kohdan mukaisesti EJRK:n käyttöön asetetuista resursseista.”;
                                    
                                 
                              
                                    b)
                                 
                                 
                                    lisätään kohta seuraavasti:
                                    
                                       ”6.   EJRK vastaa suullisesti tai kirjallisesti Euroopan parlamentin tai neuvoston sille esittämiin kysymyksiin. Se vastaa näihin kysymyksiin ilman aiheetonta viivytystä. Luottamuksellisten tietojen toimittamisen yhteydessä Euroopan parlamentti varmistaa kyseisten tietojen täydellisen luottamuksellisuuden 8 artiklan ja tämän artiklan 5 kohdan mukaisesti.”
                                    
                                 
                              
                  
                        17)
                     
                     
                        Korvataan 20 artikla seuraavasti:
                        
                           ”20 artikla
                           Uudelleentarkastelu
                           Komissio raportoi viimeistään … päivänä …kuuta … [viisi vuotta tämän muutosasetuksen voimaantulosta] EJRK:n jäseniä kuultuaan Euroopan parlamentille ja neuvostolle siitä, onko aiheellista tarkistaa EJRK:n tehtäviä tai organisaatiota ja olisiko nykyiselle mallille mahdollisia vaihtoehtoisia malleja.”
                        
                     
                  
         
            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Strasbourgissa 18 päivänä joulukuuta 2019.
            
               
                  Euroopan parlamentin puolesta
               
               
                  Puhemies
               
               D. M. SASSOLI
            
            
               
                  Neuvoston puolesta
               
               
                  Puheenjohtaja
               
               T. TUPPURAINEN
            
         
         
            (1)  EUVL C 120, 6.4.2018, s. 2.
         
            (2)  EUVL C 227, 28.6.2018, s. 63.
         
            (3)  Euroopan parlamentin kanta, vahvistettu 16. huhtikuuta 2019 (ei vielä julkaistu virallisessa lehdessä), ja neuvoston päätös, tehty 2. joulukuuta 2019.
         
            (4)  Euroopan parlamentin ja neuvoston asetus (EU) N:o 1092/2010, annettu 24 päivänä marraskuuta 2010, finanssijärjestelmän makrotason vakauden valvonnasta Euroopan unionissa ja Euroopan järjestelmäriskikomitean perustamisesta (EUVL L 331, 15.12.2010, s. 1).
         
            (5)  Euroopan parlamentin ja neuvoston asetus (EU) N:o 806/2014, annettu 15 päivänä heinäkuuta 2014, yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta (EUVL L 225, 30.7.2014, s. 1).
         
            (6)  Euroopan parlamentin ja neuvoston direktiivi 2013/36/EU, annettu 26 päivänä kesäkuuta 2013, oikeudesta harjoittaa luottolaitostoimintaa ja luottolaitosten ja sijoituspalveluyritysten vakavaraisuusvalvonnasta, direktiivin 2002/87/EY muuttamisesta sekä direktiivien 2006/48/EY ja 2006/49/EY kumoamisesta (EUVL L 176, 27.6.2013, s. 338).
         
            (7)  Euroopan parlamentin ja neuvoston asetus (EU) N:o 575/2013, annettu 26 päivänä kesäkuuta 2013, luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta (EUVL L 176, 27.6.2013, s. 1).
         
            (8)  Neuvoston asetus (EU) N:o 1024/2013, annettu 15 päivänä lokakuuta 2013, luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille (EUVL L 287, 29.10.2013, s. 63).
         
            (9)  Neuvoston asetus (EU) N:o 1096/2010, annettu 17 päivänä marraskuuta 2010, Euroopan järjestelmäriskikomitean toimintaa koskevien erityistehtävien antamisesta Euroopan keskuspankille (EUVL L 331, 15.12.2010, s. 162).
         
            (10)  Euroopan parlamentin ja neuvoston direktiivi 2014/59/EU, annettu 15 päivänä toukokuuta 2014, luottolaitosten ja sijoituspalveluyritysten elvytys- ja kriisinratkaisukehyksestä sekä neuvoston direktiivin 82/891/ETY, Euroopan parlamentin ja neuvoston direktiivien 2001/24/EY, 2002/47/EY, 2004/25/EY, 2005/56/EY, 2007/36/EY, 2011/35/EU, 2012/30/EU ja 2013/36/EU ja asetusten (EU) N:o 1093/2010 ja (EU) N:o 648/2012 muuttamisesta (EUVL L 173, 12.6.2014, s. 190).
         
            (11)  Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta (EUVL L 331, 15.12.2010, s. 12).
         
            (12)  Euroopan parlamentin ja neuvoston asetus (EU) N:o 1094/2010, annettu 24 päivänä marraskuuta 2010, Euroopan valvontaviranomaisen (Euroopan vakuutus- ja lisäeläkeviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta (EUVL L 331, 15.12.2010, s. 48).
         
            (13)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).